CELEX: 52016PC0078
Language: sl
Date: 2016-02-22
Title: 

EVROPSKA KOMISIJA
            Bruselj, 22.2.2016
            COM(2016) 78 final
            Predlog
            SKLEP EVROPSKEGA PARLAMENTA IN SVETA
            o uporabi sredstev Evropskega sklada za prilagoditev globalizaciji (EGF/2016/000 TA 2016 – tehnična pomoč na pobudo Komisije)
            
               
         
         
            
               OBRAZLOŽITVENI MEMORANDUM
            
            
               Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  1
                (v nadaljnjem besedilu: uredba o ESPG).
            
            
               POVZETEK VLOGE IN ANALIZA
            
            
               
                  Ključni podatki:
               
               
                  Referenčna št. ESPG
                        EGF/2016/000
               
               
                  Evropska komisija
                        Tehnična pomoč
               
               
                  Upravni odhodki: proračun v EUR
                        380 000
               
               
                  % upravnih odhodkov (zgornja meja: 0,5 %)
                        0,23 %
               
            
            
               V skladu s členom 11(1) uredbe o ESPG je lahko vsako leto na pobudo Komisije za tehnično pomoč na voljo največ 0,5 % najvišjega letnega zneska ESPG.
            
            
               Tehnična pomoč, ki jo je treba financirati, in razčlenitev predvidenih stroškov zanjo
            
            
               1.Prispevek bo uporabljen za odhodke iz člena 11(1) in (4) ter člena 12(2), (3) in (4) uredbe o ESPG, kakor so podrobno razdelani v nadaljevanju.
            
            
               2.Spremljanje in zbiranje podatkov: Komisija bo zbrala podatke o prejetih, financiranih in zaključenih vlogah ter predlaganih in izvedenih ukrepih. Ti podatki bodo na voljo na spletnem mestu in zbrani v ustrezni obliki za dveletno poročilo 2017. Na podlagi dela v zadnjih letih bodo stroški za to dejavnost znašali 20 000 EUR.
            
            
               3.Informiranje: Spletno mesto o ESPG
                  2
               , ki ga je Komisija vzpostavila v okviru svojih spletnih strani, namenjenih zaposlovanju, socialnim zadevam in vključevanju, ter ga upravlja v skladu s členom 12(2) uredbe o ESPG, se bo redno posodabljalo in razvijalo, pri čemer bo vsak novi element tudi preveden v vse uradne jezike EU. Povečala se bo splošna ozaveščenost o ESPG in spodbujala njegova prepoznavnost. Informacije o ESPG bodo objavljene v različnih publikacijah in avdiovizualnem gradivu Komisije, kakor je določeno v členu 11(4) uredbe o ESPG. Stroški vseh teh postavk so za leto 2016 ocenjeni na 20 000 EUR.
            
            
               4.Razvoj temeljnega znanja / uporabniškega vmesnika: Komisija nadaljuje z vzpostavljanjem standardiziranih postopkov za vloge in upravljanje ESPG, pri čemer se uporabljajo funkcije sistema SFC 2014
                  3
               , v katerega se ti postopki vgrajujejo. To omogoča poenostavitev vlog na podlagi uredbe o ESPG, njihovo hitrejšo obravnavo in lažje pridobivanje poročil za različne potrebe. Priprava in izpolnitev modula za končna poročila, s katerimi se zaključi izvajanje vsake zadeve ESPG, bosta prioriteti tega leta, s ciljem zmanjšanja administrativnega bremena za države članice in vključitve zadev ESPG na podlagi veljavne uredbe v SFC od začetka do konca. Stroški teh postavk so ocenjeni na 100 000 EUR in zajemajo prispevek ESPG k razvoju SFC in njegovo redno vzdrževanje. Pričakuje se, da bo treba to raven prispevkov ohraniti še eno leto, da se omogoči razvoj vseh modulov ESPG v SFC, po tem pa se bodo stroški zmanjšali, ker bo glavni poudarek na vzdrževanju.
            
            
               5.Upravna in tehnična pomoč: Strokovna skupina kontaktnih oseb za ESPG, ki jo sestavlja po en član iz vsake države članice, se bo srečala dvakrat (konec leta 2016/v prvi polovici leta 2017), skupni strošek teh dveh srečanj pa je ocenjen na 70 000 EUR.
            
            
               6.Poleg tega bo Komisija, da bi spodbudila povezovanje med državami članicami, organizirala dva seminarja, na katerih bodo sodelovali izvajalski organi ESPG in socialni partnerji. Seminarja bosta, kolikor je mogoče, potekala v približno istem času kot seje strokovne skupine in se osredotočila na vprašanja v zvezi s praktičnim izvajanjem uredbe o ESPG na lokalni ravni. Stroški teh seminarjev so ocenjeni na 120 000 EUR.
            
            
               7.Ocena: Postopek oddaje javnega naročila za vmesno oceno je bil končan leta 2015, da bi se ocenjevanje zaključilo do 30. junija 2017 (kot to zahteva člen 20(1)(a) uredbe o ESPG). V letu 2016 je v proračunu predvidenih 50 000 EUR za pravočasno dokončno oblikovanje, prevode in objavo poročila za predstavitev sredi leta 2017. Odhodki ocenjevanja ne bodo vključeni v proračun za leto 2017.
            
            
                     
                        Postavke
                     
                  
                  
                     
                        Predvideno število
                     
                  
                  
                     
                        Predvideni strošek na postavko
                           (v EUR)
                     
                  
                  
                     
                        Skupni stroški
                           (v EUR)
                     
                  
               
                     
                        Spremljanje in zbiranje podatkov
                     
                  
                  
                     
                        različno
                     
                  
                  
                     
                        različno
                     
                  
                  
                     
                        20 000
                     
                  
               
                     
                        Dejavnosti informiranja
                     
                  
                  
                     
                        različno
                     
                  
                  
                     
                        različno
                     
                  
                  
                     
                        20 000
                     
                  
               
                     
                        Razvoj temeljnega znanja / uporabniškega vmesnika v SFC
                     
                  
                  
                     
                        različno
                     
                  
                  
                     
                        različno
                     
                  
                  
                     
                        100 000
                     
                  
               
                     
                        Upravna in tehnična pomoč: srečanja strokovne skupine kontaktnih oseb za ESPG
                     
                  
                  
                     
                        2
                     
                  
                  
                     
                        35 000
                     
                  
                  
                     
                        70 000
                     
                  
               
                     
                        Upravna in tehnična pomoč: seminarji mrežnega povezovanja o izvajanju ESPG
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Ocena
                     
                  
                  
                     
                        različno
                     
                  
                  
                     
                        50 000
                     
                  
                  
                     
                        50 000
                     
                  
               
                     
                        Skupni predvideni stroški
                     
                  
                  
                     
                  
                  
                     
                        380 000
                     
                  
               
               Financiranje
            
         
         
            
               8.Za ESPG je v letu 2016 na voljo najvišji letni znesek v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  4
               .
            
            
               9.V členu 11(1) uredbe o ESPG je navedeno, da je lahko na pobudo Komisije 0,5 % tega zneska (tj. 828 060 EUR v letu 2016) na voljo za tehnično pomoč. Trenutno je na voljo celotni znesek za leto 2016; za tehnično pomoč še ni bilo odobrenih sredstev. Predlagani znesek ustreza približno 0,23 % največjega letnega proračuna, ki je na voljo za ESPG v letu 2016.
            
            
               10.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju.
                  5
               .
            
            
               Sorodni akti
            
            
               11.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 380 000 EUR v ustrezno proračunsko postavko.
            
            
               Vir odobritev plačil
            
            
               12.Odobritve iz proračunske postavke ESPG se bodo uporabile za kritje zneska 380 000 EUR, potrebnega za tehnično pomoč.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi sredstev Evropskega sklada za prilagoditev globalizaciji (EGF/2016/000 TA 2016 – tehnična pomoč na pobudo Komisije)
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  6
               , in zlasti člena 11(2) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  7
               , in zlasti točke 13 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, ki je obravnavana v Uredbi (ES) št. 546/2009
                  8
               ,in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela. 
            
            
               (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013.
            
            
               (3)Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG. 
            
            
               (4)Zato bi bilo treba uporabiti sredstva ESPG, da se zagotovi znesek v višini 380 000 EUR za tehnično pomoč na pobudo Komisije –
            
         
         
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Evropske unije za proračunsko leto 2016 se iz Evropskega sklada za prilagoditev globalizaciji (ESPG) uporabi vsota 380 000 EUR v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati dan po objavi v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 855.
               
               
                  
                     (2)
                  http://ec.europa.eu/social/main.jsp?catId=326&langId=sl
               
               
                  
                     (3)
                  https://ec.europa.eu/sfc/en/2014/about-sfc2014.
               
               
                  
                     (4)
                  UL L 347, 20.12.2013, str. 884.
               
               
                  
                     (5)
                  UL C 373, 20.12.2013, str. 1.
               
               
                  
                     (6)
                  UL L 347, 20.12.2013, str. 855.
               
               
                  
                     (7)
                  UL C 373, 20.12.2013, str. 1.
               
               
                  
                     (8)
                  UL L 167, 29.6.2009, str. 26.